NORAKSTS

|  |  |
| --- | --- |
| 28.11.2024. | Nr.15/28 |

**grozījums Zemgales industriālā parka teritorijas**

**zemes vienības Slokas ielā 7, Jelgavā daļas**

**un zemes vienības Slokas ielā 11, Jelgavā**

**apbūves tiesības IZSOLES NOTEIKUMOS**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar Jelgavas valstspilsētas pašvaldības domes 2024. gada 24. oktobra lēmumu Nr. 13/25 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles rezultātu apstiprināšana”, Zemgales industriālā parka teritorijas zemes vienības ar kadastra apzīmējumu 09000230024 Slokas ielā 7, Jelgavā daļas aptuveni 168000 m2 platībā (platība tiks precizēta pēc zemes kadastrālās uzmērīšanas darbu veikšanas) un zemes vienības ar kadastra apzīmējumu 09000230015 Slokas ielā 11, Jelgavā 23261 m2 platībā (turpmāk – Nekustamais īpašums) apbūves tiesības izsoles rezultātiem, par izsoles uzvarētāju atzīta un tiesības slēgt apbūves tiesības līgumu ieguvusi Juodeliai SIA, reģistrācijas numurs 40203549942.

Saskaņā ar Jelgavas valstspilsētas pašvaldības domes 2024. gada 22. augusta lēmumu Nr. 9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole” apstiprināto Nekustamā īpašuma izsoles noteikumu 11.3. punktu, izsoles uzvarētājam viena mēneša laikā pēc izsoles rezultātu apstiprināšanas ar Jelgavas valstspilsētas pašvaldību ir jānoslēdz līgums par apbūves tiesības piešķiršanas, t.i. līdz 2024. gada 24. novembrim.

Jelgavas valstspilsētas pašvaldība 2024. gada 12. novembrī saņēma Juodeliai SIA (turpmāk - Sabiedrība) iesniegumu, kurā tā lūdz pagarināt līguma par apbūves tiesības piešķiršanu slēgšanas termiņu līdz 2024.gada 31. decembrim, pamatojot to, ka līguma slēgšanas procesā ir iesaistīti Sabiedrības grupas uzņēmumi, tostarp arī Sabiedrības mātes sabiedrība UAB “TMV Wood”. Līdz ar to Sabiedrībai līguma izskatīšanai un apstiprināšanai ir nepieciešams papildu laiks.

Saskaņā ar Pašvaldību likuma 4.panta pirmās daļas 12.punktu, 10.panta pirmās daļas 16.punktu, Jelgavas valstspilsētas pašvaldības domes 2024. gada 22. augusta lēmumu Nr. 9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole”, Jelgavas valstspilsētas pašvaldības domes 2024. gada 24. oktobra lēmumu Nr. 13/25 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsoles rezultātu apstiprināšana” un Juodeliai SIA 2024. gada 12. novembra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Grozīt Jelgavas valstspilsētas pašvaldības domes 2024. gada 22. augusta lēmuma Nr.9/6 “Zemgales industriālā parka teritorijas zemes vienības Slokas ielā 7, Jelgavā daļas un zemes vienības Slokas ielā 11, Jelgavā apbūves tiesības izsole” apstiprināto izsoles noteikumu 11.3. punktu, izsakot to šādā redakcijā:

“11.3. Divu mēnešu laikā pēc izsoles rezultātu apstiprināšanas izsoles uzvarētājam ar Pašvaldību ir jānoslēdz līgums par apbūves tiesības piešķiršanas (3.pielikums) un jāstājas nekustamā īpašuma nodokļa maksātāju uzskaitē.”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī